РЕШЕНИЕ НА КОМИСИЯТА
от 20 декември 2007 година
за приключване на сметките на някои разплащателни агенции в Германия, Испания, Италия, Люксембург и Франция и относно разходите, финансирани от секция „Гарантиране“ на Европейския фонд за ориентиране и гарантиране на земеделието (ФЕОГА), през финансовата 2004 година
(нотифицирано под номер C(2007) 6532)
(само текстовете на испански, италиански, немски и френски език са автентични)
(2008/54/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1258/1999 на Съвета от 17 май 1999 г. относно финансирането на Общата селскостопанска политика (1), и по специално член 7, параграф 3 от него,
след консултации с комитета на фонда,
като има предвид, че:
(1)
С Решение 2005/385/ЕО на Комисията (2) през финансовата 2004 година бяха приключени сметките на всички разплащателни агенции, с изключение на немската „Bayern-Umwelt“, испанската „Madrid“, френската „SDE“, италианската „AGEA“ и люксембургската „Ministère de l’Agriculture“.
(2)
След като получи нова информация и след допълнителни проверки Комисията може вече да вземе решение за пълнотата, точността и верността на сметките, предадени от немската разплащателна агенция „Bayern-Umwelt“, испанската разплащателна агенция „Madrid“, френската разплащателна агенция „SDE“, италианската разплащателна агенция „AGEA“ и люксембургската разплащателна агенция „Ministère de l’Agriculture“.
(3)
При приключване на сметките на съответните разплащателни агенции Комисията трябва да вземе предвид вече удържаните суми от съответните държави-членки въз основа на Решение 2005/385/ЕО.
(4)
В съответствие с член 7, параграф 3, втора алинея от Регламент (ЕО) № 1258/1999 настоящото решение не засяга взети впоследствие решения на Комисията, които изключват от финансиране от Общността разходи, които не са направени в съответствие с правилата на Общността,
ПРИЕ НАСТОЯЩОТО РЕШЕНИЕ:
Член 1
Приключват се сметките на немската разплащателна агенция „Bayern-Umwelt“, испанската разплащателна агенция „Madrid“, френската разплащателна агенция „SDE“, италианската разплащателна агенция „AGEA“ и люксембургската разплащателна агенция „Ministère de l’Agriculture“ относно разходите, финансирани от секция „Гарантиране“ на Европейския фонд за ориентиране и гарантиране на земеделието (ФЕОГА), през финансовата 2004 година.
Сумите, които следва да бъдат възстановени от или платени на всяка от съответните държави-членки съгласно настоящото решение, са посочени в приложението.
Член 2
Адресати на настоящото решение са Федерална република Германия, Кралство Испания, Италианската република, Великото херцогство Люксембург и Френската република.
Съставено в Брюксел на 20 декември 2007 година.